《寄旧同游》
宋代·李复

去乡甲子四十二，归路山川九百三。
长河无鲤来东北，远梦随月转西南。
檐花雨落春独酌，窗竹灯寒夜对谈。
石上精魂能阅世，欲寻前事兴方酣。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。